
Az Equinet szervezetébe tartozó egyenlőségi testületek modelljei Európában

A dolgozat célja az egyenlőségi testületek különböző modelljeinek bemutatása európai intézmények elemzésének segítségével. A pályamunka felépítésekor külön hangsúlyt fektettem az egyenlőségvédelmének, amelyen belül ismertetésre kerül az egyenlőségi testületek általános bemutatása, az Equinet szervezete, valamint a nemzeti emberi jogi intézmények viszonya az egyenlőségi testületekhez. Ez utóbbi azért fontos, hiszen léteznek úgynevezett integrált testületek, amelyek egyenlőségi testület és nemzeti emberi jogi intézmény szerepét is betöltik.
Dolgozat fő részét képezi az általam alkotott négy modell bemutatása: a promóciós típusú egyenlőségi testület, a promóciós típusú integrált testület, a bírósági típusú egyenlőségi testület, valamint a bírósági típusú integrált testület. A fő modelleken belül két intézményt ismertetek, amely közül az egyik ombudsman típusú a másik pedig testület, hiszen ezáltal megállapíthatóvá válik, lehet-e jelentős különbséget megállapítani e két típusú intézmény tevékenysége között. Az egyes testületeket azonos szempontok alapján vizsgálom a dolgozatban, jelesül a kialakulást, felépítést, hatásköröket és a fontosabb statisztikai adatokat.
A dolgozat összegzésében megállapításra kerülnek a kutatás alatt tapasztaltak, valamint saját véleményem az egyenlőségi testületek hatékonyságával, valamint az egyenlőséggel kapcsolatban.



